আমার কষ্ট স্বার্থক হয়েছে: বুবলি
ঈদের উৎসবে ১১টি সিনেমার মুক্তি পেয়েছে। তার মধ্যে একটি 'দেয়ালের দেশ'। মিশুক মনি পরিচালিত এই সিনেমায় প্রথমবার জুটি হয়ে অভিনয় করেছেন শবনম বুবলি ও শরীফুল রাজ।
ভিন্নধর্মী গল্পের সিনেমাটি মুক্তির দিন থেকেই মাল্টিপ্লেক্সে ভালো চলছে। সিনেমায় বুবলি ও রাজের অভিনয় প্রশংসিত হচ্ছে দর্শকদের মাঝে।
আজ বুধবার সিনেমাটি নিয়ে দ্য ডেইলি স্টারের সঙ্গে কথা বলেছেন শবনম বুবলি। তিনি বলেন, 'দেয়ালের দেশ সিনেমার পোস্টার, টিজার ও ট্রেলার প্রকাশ্যে আসার পর থেকেই দর্শকের কাছ থেকে যেভাবে সাড়া পাচ্ছিলাম ভালো লাগছিল। মুক্তির পর থেকে দর্শকদের অনেক ভালো প্রতিক্রিয়া পাচ্ছি। দর্শক সামাজিক যোগাযোগমাধ্যমে ভালো রিভিউ দিচ্ছেন। চিন্তাও করিনি দর্শকের এতটা ভালোবাসা পাবো। 'দেয়ালের দেশ' সিনেমাটি আসলে গল্প ও শিল্পীদের পরিশ্রমের কারণে এগিয়ে যাচ্ছে। আমি চাই হলে গিয়ে সবাই সিনেমাটা দেখুক।'
তিনি আরও বলেন, 'সিনেমাটির যখন শুটিং শুরু করেছিলাম তখন থেকেই এই টিমের একজন হয়ে কাজ করেছি। "দেয়ালের দেশ" সিনেমাটার জন্য অনেক কষ্ট করেছি। সেটা দেখে দর্শক যখন প্রশংসা করছে তখন মনে হচ্ছে আমার কষ্টটা সার্থক হয়েছে। আর একটা কাজ দেখে কারো ভালো লাগবে কেউ সমালোচনা করবে এটাই স্বাভাবিক।'

ঈদের উৎসবে ১১টি সিনেমার মুক্তি পেয়েছে। তার মধ্যে একটি 'দেয়ালের দেশ'। মিশুক মনি পরিচালিত এই সিনেমায় প্রথমবার জুটি হয়ে অভিনয় করেছেন শবনম বুবলি ও শরীফুল রাজ।